Denel soek R3,8 mjd. van staat | Netwerk24
Denel soek R3,8 mjd. van staat
09 Oktober 2020 12:15
Denel wil R3,8 miljard se finansiële hulp van die staat hê, volgens die nasionale tesourie.
Die nasionale tesourie het Vrydagoggend aan Reuters gesê die staatshulp word gevra vir 'n driejaartermyn vanaf die volgende boekjaar – dus die boekjaar wat in April 2020 begin.
Denel se woordvoerder was nie beskikbaar vir kommentaar nie.
Dit kom nadat Landbank vandeesweek ook vir 'n ekstra R10 miljard van die regering oor die komende vyf jaar gevra het.
Die Landbank het reeds in die boekjaar tot einde Maart 2021 'n kontantinspuiting van R3 miljard van die staat gekry.
Die bank is van April af in gesprekke met sy krediteure nadat hy nie van sy skuldbriewe kon terugbetaal nie.
Die Landbank het aan Reuters in reaksie op navrae gesê hy het voorgestel om R7 miljard in die boekjaar tot einde Maart 2022 te kry en R1 miljard per jaar vir die daaropvolgende drie boekjare vir ontwikkeling.
Die bank het vandeesweek in 'n aanbieding in die parlement gesê hy beplan ook 'n program om van sy sommige van sy bates ontslae te raak. – Reuters
Meer oor: Denel | Landbank | Wapenvervaardiger | Tesourie | Staatsondernemings | Landbou | Finansiering